Source: http://docplayer.fi/1065067-Kehityksen-kestava-rahoitus-ville-pekka-sorsa-toim.html
Timestamp: 2018-06-20 07:45:29+00:00
Document Index: 25199905

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kehityksen kestävä rahoitus Ville-Pekka Sorsa (toim.) - PDF
Kehityksen kestävä rahoitus Ville-Pekka Sorsa (toim.)
Download "Kehityksen kestävä rahoitus Ville-Pekka Sorsa (toim.)"
Helena Keskinen
1 Ville-Pekka Sorsa (toim.) ATTAC 2007
2 Kehityksen kestävä rahoitus Ville-Pekka Sorsa (toim.) Attac 2007
3 Kansi ja taitto: Konsta Huusko Copyright 2007 Ville-Pekka Sorsa / Attac ry Julkaisija: Attac ry PL HELSINKI Julkaisu on saanut tukea Ulkoasianministeriön kehitysyhteistyön tiedotustuesta. Teoksessa esitettävät kannat eivät välttämättä edusta ministeriön kantoja. Julkaisu on ladattavissa pdf-muodossa internetistä osoitteesta: /kehitysrahoitus ISBN (nid.) ISBN (pdf) Painotalo Auranen Oy, Forssa 2007
4 SISÄLLYSLUETTELO Esipuhe 7 1. Kansainvälinen rahoitusjärjestelmä ja kehitysrahoitus Rahoituksen lyhyt oppimäärä Kehitysrahoittajat ja rahoituksen muodot Kolme kriisiä kehitysrahoituksen haasteena Millaista globaalia kehitystä? Teppo Eskelinen: Kehitysajattelun loso an taustat Maailmanpankki ja kehitysajattelun suuret linjat Yhdistyneiden kansakuntien vuosituhattavoittet Globaalit julkishyödykkeet Kehityksen kestävä rahoitus ja kansainvälisen rahoitusjärjestelmän uudistaminen Uusi kansainenvälinen rahoitusarkkitehtuuri Rahoitustapojen uudistukset ja uudet rahoituslähteet Peter Wahl: Ideasta todellisuuteen - kansainvälisistä veroista käytävän keskustelun nykytilanteesta Globaalit ja kansainväliset verot kehityksen rahoituksessa Johtopäätökset 186
5 Tekstilaatikot: Johdannaiset 20 Hedge -rahastot 23 IMF:n lainaehdot ja Nicaragua 44 Multilateraalinen rahoitus tänään 50 Erityiset nosto-oikeudet 58 Rahoitusjärjestelmän nykytila 66 Verojen välttelyn tavat 69 Kauppapolitiikka ja vuosituhattavoitteet 113 Uusi ja vanha julkisrahoitus 121 Tapaus Donegal 150 Norjan öljyrahasto 157 Taulukot ja kuviot: Taulukko 1.1 Rahoituslajien jakautuminen alueittain vuonna Taulukko 1.2 Säänneltävät kansainväliset pääomaliikkeet valtion näkökulmasta 25 Kuvio 1.3. Virallisen kehitysavun komponentit vuosina Taulukko 1.4 Virallinen kehitysapu vuosina Taulukko 1.5. Pariisin julistuksen tavoitteet 39 Taulukko 1.6 Maailmanpankin rahoitustoiminta vuosina Taulukko 1.7 Maailmanpankin nykylainojen ehdot köyhille maille 48 Taulukko 1.8 Maailmanpankin nykyisten ja edellisten lainojen keskimääräiset ehdot per laina 49 Taulukko 1.9 Keskimääräiset päivittäiset valuutanvaihdot ja kaikkien maailman maiden yhteenlaskettu vienti vuodessa 62 Taulukko 2.1. Washingtonin konsensuksen poliittiset päämäärät 91 Taulukko 2.2. YK:n vuosituhattavoitteet, välitavoitteet ja seurannan indikaattorit 100 Taulukko 2.3. Vuosituhattavoitteiden toteuttamiseen tarvittava lisäpanostus 114 Taulukko 2.4. Globaaleja julkishyödykkeitä 119 Taulukko 2.5. Rahoituskeinojen vertailua 124 Taulukko 2.6. Kansainvälisten ja globaalien julkishyödykkeiden tarjoamisen työnjako 123 Taulukko 2.7. Globaalien julkishyödykkeiden rahoituskeinot 126 Taulukko 3.1. Tax Justice Networkin ehdotuksen verojärjestelmien uudistamiseksi 141 Taulukko 3.2. Kansainvälisten verojen tuottopotentiaali 181
6 Esipuhe Kehityksen rahoitus on vahvasti maailmanpolitiikan asialistalla. Viime vuosina on nähty ja kuultu satoja kokouksia, tapaamisia, aloitteita, suosituksia ja puheita, jotka ehdottavat rahoitusmuotoja erilaisten kehityspäämäärien saavuttamiseksi. Päämäärät ovat vaihdelleet yksityiskohtaisesta sairauksien torjuntaohjelmien toteutuksesta hyvin yleisiin tavoitteisiin, useimmiten köyhyyden poistamiseen. Ehdotuksia on tullut niin valtionpäämiesten, talousasiantuntijoiden, arvostettujen tutkijoiden, kansalaisjärjestöjen, journalistien kuin Bob Geldo n ja Bonon kaltaisten rock-tähtienkin tahoilta. Jokaisella ehdotuksella on taipumus kuulostaa parhaalta tavalta poistaa maailman köyhyysongelma lopullisesti ja saavuttaa aivan kaikkien parhaaksi koituvaa kehitystä. Teollisuusmaat pyrkivät liikuttavan yksimielisesti poistamaan globaalia köyhyyttä. Keinoista sen sijaan ei ole yhteistä kieltä löytynyt. Yhteistyöhön kykenemättömät, omaan napaansa tuijottavat valtiot ja valtionpäämiehet ovat kukin tahollaan pyrkineet saamaan hattuunsa suurinta mahdollista sulkaa, eli palkintoa köyhyyden ja kurjuuden poistamisesta globaalisti. Kehitys on jäänyt valtioiden ailahtelevan tahdon ja yhtä lailla ailahtelevien markkinoiden kontolle. Kukaan ei ole halunnut kantaa vastuuta kehityksen aikaansaamisesta. Puheita on kuultu länsimaissa yli puolen vuosisadan ajan. Puheet ovat myös johtaneet tekoihin. Lähes kaikilla teollisuusmailla on käytössään monia kehitysapu- ja kehitysrahoitusohjelmia. Rahoittajia tuntuu riittävän kaikenlaiseen toimintaan. Tästä huolimatta materiaalinen köyhyys ei ole maailmasta merkittävästi vähentynyt, eikä maapallon köyhä enemmistö ole päässyt osalliseksi talouskasvun hedelmistä. Kehitysrahoitus on epäonnistunut tehtävässään. Perinteisillä kehitysrahoituksen tavoilla 7
7 ei saavuteta niille asetettuja päämääriä. Rahoitus on ollut määrältään riittämätöntä ja laadultaan epäsopivaa. Pelkät rahoitustekniikan laatuun liittyvät seikat eivät kuitenkaan riitä epäonnistumisten ymmärtämiseksi. Avun hampaattomuus on osittain merkki siitä, että tavoitellut päämäärät ovat olleet epäselviä, ristiriitaisia, epädemokraattisesti määriteltyjä tai pahimmassa tapauksessa vain rahanpyörityspeliä vailla todellisia pyrkimystä johdonmukaiseen kehitykseen ja kehityspäämääriin. Jotta kehitysrahoituksen hampaattomuuden syihin voitaisiin antaa edes välttävä selitys, on kehitysrahoitusta tarkasteltava kokonaisuutena yksittäisten mekanismien ja mittarien teknisen analyysin sijaan. Kun jonkun rikkaan maan viralliselta edustajalta kysytään, mitä valtio tekee globaalin kehityksen hyväksi, kuulostaa vetoaminen kehitysavun olemassaoloon tai kasvavaan määrään lähinnä huvittavalta. Kyllästyneen ironinen virnistys kasvoilla muuttuu totiseksi, kun havaitsee suhteuttamisen olevan usein unohduksissa myös vakavassa tutkimustyössä. Tutkimuksen tasolla huomiota on kiinnitetty liian vähän erilaisten rahoitusmuotojen ja rahoituslaitosten toiminnan muodostamaan kokonaisuuteen toivotun kehityksen saavuttamisessa. Tämä niin sanottu koherenssikeskustelu on otettu kehitysrahoituksen politiikoissa vakavasti vasta viime vuosina. Kehityspolitiikan suunnattomuus ja epäjohdonmukaisuus eivät tarkoita sitä, että toisenlainen kehitys ei olisi mahdollista. Viimeisen kymmenen vuoden aikana vakavaan julkiseen keskusteluun on ilmestynyt uusien kehityksen rahoitusmekanismien lukuisa kirjo. Uudet mekanismit mahdollistavat toisenlaisen kehityksen ja antavat toivoa maailmasta, jossa kehityksestä kannetaan vastuuta maailmanlaajuisesti. Kannattaa kuitenkin ensin lukea pienellä präntätty. Samanlaiset rahoitusmuodot eivät välttämättä palvele esimerkiksi aidsin torjuntatyön, kestävän vesihuollon rakentamisen, makrotaloudellisen vakauden edistämisen tai kestävän talouskasvun saavuttamisen keinoja. Vanhoista virheistä on otettava opiksi. Monia uusia ja lähes kaikkia vanhoja kehitysrahoituksen tapoja on leimannut historian sivun verran eräs hallitseva piirre: valtaosa kehitysrahoituksesta on luonteeltaan teollisuusmaiden hyväntekeväisyyttä köyhempiä kohtaan. Monille hyväntekeväisyys tuo mieleen hyväntahtoisuuden ja muista ihmisistä välittävän asenteen. Hyväntekeväisyys on kuitenkin aina konkreettista toimintaa, jossa lahjoitetaan resursseja niitä tarvitseville tai pyytäville lahjoittajan oman harkinnan mukaan. Oma harkinta merkitsee lahjoitusten ehtojen, määrien 8
8 ja jopa rahoituksen tarpeen tunnustamisen olevan täysin lahjoittajan käsissä. Tämä epätasa-arvo muuttuu suoranaiseksi vääryydeksi siinä tilanteessa, kun avun tarve on alun perin lahjoittajan toimien seurausta. Avun tarpeen määritteleminen tarkoittaa aina merkittävää valtasuhdetta. Vaikka lahjoittaja voi toki päättää, että rahoitettava kohde saa itse päättää rahoituksen käytöstä, on rahoituksella tuotettava kehitys viime kädessä kiinni lahjoittajan intresseistä. Hyväntekeväisyyteen perustuvan kehitysavun todellisuus voi olla mitä tahansa mitättömien, satunnaisten almujen jakamisesta aina ison rahan liiketoimintaan, josta saatavat hyödyt pakenevat kehitysmaista ja rahoituslaitoksista yksityishenkilöiden taskuihin veroparatiiseihin. Hyväntekeväisyyteen perustuvaan auttamiseen yhdistetään ajatukset poliittisen kannanottamisen välttämisestä sekä toimimisesta yksilöllisen omantunnon mukaan. Kantaa ei oteta olemassa olevaan yhteiskunnalliseen tilanteeseen ja rakenteisiin, eli siihen, minkä takia apua ylipäänsä tarvitaan, olisiko apua tarvitsevilla mahdollisuus saada tarvitsemiensa resursseja jotain muuta kanavaa pitkin, ja auttavatko lahjoitukset ylipäänsä autettavaa millään tavalla. Hyväntekeväisyydellä on monia muotoja, joista eräät ovat enemmän vakiintuneita kuin toiset. Resursseja voidaan kanavoida hyväntekeväisyydessä joidenkin vuosittaisten vaatelahjoitusten kaltaisten tapojen ja säätiöiden kaltaisten organisaatioiden kautta, ei siis vain yksittäisten henkilöiden satunnaisesti annettujen ja välikäsien kautta jaettujen almujen kautta. Hyväntekeväisyyden rooli yhteiskunnassa on perustavanlaatuinen koko yhteiskunnan luonnetta muovaava tekijä. Mitä pidemmälle hyväntekeväisyys on vakiintunut ja mitä enemmän sen varaan yhteiskunnan toimintaa rakennetaan, sitä vähemmän yhteiskunta on kykenevä ratkaisemaan sen yhteisiä, suuria ongelmia. Sitä suuremmat ovat myös epäonnistumisten aiheuttamat jännitteet. Kun puhutaan isoimmasta mahdollisesta teemasta, eli globaalista kehityksestä, on hyväntekeväisyys kaikkea muuta kuin epäpoliittista. Laajamittainen panostaminen hyväntekeväisyyteen on poliittinen kannanotto sitä kohtaan, että maapallon kehitys ei kuulu demokratian piiriin se ei ole yhteinen asiamme, eikä ihmiskunnan tule kantaa siitä yhteistä vastuuta. Kehitykseen liittyvät kysymykset ovat aina luonteeltaan poliittisia. Tästä yhtenä historiallisena esimerkkinä toimivat teollisuusmaiden erilaiset tavat ratkaista suurimmat köyhyysongelmansa. Köyhät, vammaiset ja kaikki muut teollistuvaan yhteiskuntaan sopeutumattomat ihmiset elivät lähinnä yksityisten almujen varassa. Apuun liittyivät keskeisesti moralisointi ja nöyryyttäminen sekä yksipuoliset valtasuhteet. Työntekijöiden ja köyhien elämää varjosti jatkuva kurjuus ja epävarmuus, 9
9 joka ulottui sukupolvelta toiselle. Vielä 1800-luvun alkupuolella ani harva olisi uskonut, että jonain päivänä yksityiselle, enemmän tai vähemmän satunnaiselle avulle voisi olla vaihtoehtoja. Aivan yhtä harva olisi uskonut yleisen ja yhtäläisen äänioikeuden koskaan toteutuvan. Uudet sosiaaliturvajärje stelmät, erityisesti sosiaalivakuutukset, pyrkivät vähentämään elämän epävarmuutta, lisäämään hyvinvointia ja parantamaan talouden sujuvaa toimintaa. Köyhyyden vähentämisestä ja inhimillisestä hyvinvoinnista päätettiin siis pitää huolta koko yhteisön tasolla. Köyhät otettiin mukaan yhteiskunnan toimintaan. Ongelmat todettiin kaikkien jakamiksi ja ne päätettiin ratkaista tehokkaasti uudenlaisen yhteisömuodon, kansallisvaltion, avaamien mahdollisuuksien puitteissa. Yhteisöt ottivat hyvinvoinnin velvollisuudekseen ja kansalaiset saivat näitä velvollisuuksia vastaavat oikeudet. Valtiot tarjosivat uuden oikeusajattelun toteutukseen soveltuvia rahoitusmekanismeja. Kansalaisten oikeudet ovat yhteisöä sitovia periaatteita, joiden muotoilussa kaikilla on oikeus saada äänensä kuuluviin. Nykynäkökulmasta tällaiset oikeudet ja velvoittavat yhteiskunnalliset pelisäännöt näyttävät itsestään selvältä: tietenkin meillä pitää olla sosiaalisia turvaverkkoja, talouden sääntelyä, terveydenhuoltoa, turvallisuuden takaavia laitoksia ja oikeuslaitos vain muutamia esimerkkejä mainitakseni. Vain sitovat ja demokraattisesti määritellyt keinot yhteisön päämäärien saavuttamiseksi voivat ratkaista suuria yhteiskunnallisia ongelmia sekä tuottaa myönteistä, kansalaisoikeuksiin ja -vapauksiin perustuvaa kestävää kehitystä. Kehitysajattelua ja kehityksen rahoitusta sitovuuden periaate ja demokratia eivät ole tavoittaneet. Rikkaiden lupaukset maapallon köyhille ovat kerta toisensa jälkeen jääneet katteettomiksi. YK:n vuosituhattavoitteet ovat viimeinen pisara hyväntekeväisyyteen, eli teollisuusmaiden omaan harkintaan ja sitoutumattomuuteen perustuvan kehityspolitiikan epäonnistumisissa. Vuosituhattavoitteet antoivat toivoa paremmasta maailmasta. Ne antoivat kaikille uskoa, että maailman köyhyysongelma on poistettavissa yhteisellä tahdolla ilman globaaleja erityisjärjestelyitä. Teollisuusmaat suostuivat Monterreyn konferenssissa vuonna 2002 kehittämään apujärjestelmiään sellaisiksi, että vuosituhattavoitteet voitaisiin saavuttaa reilussa kymmenessä vuodessa. Jo vuoden 2005 väliarvioinnissa kävi selväksi, että valtiot olivat törkeästi pettäneet lupauksensa. Päämääriä ei saavuteta olemassa olevilla rahoituksen tavoilla. Vuosituhattavoitteiden saavuttamisen rahoitus on jäänyt kansallisen ja alueellisen siltarumpupolitiikan ja 10
10 välinpitämättömyyden jalkoihin. Vuoteen 2015 mennessä tullaan näkemään 4,4 miljoonaa lapsikuolemaa, jotka olisi voitu estää, mikäli rahoitusta olisi järjestetty vuosituhattavoitteiden saavuttamiseen tarvittavien summien verran. 1 Neljä miljoonaa kuollutta lasta on vasta pieni osa sitovien ja kestävien globaalien rahoitusmekanismien puuttumisen hinnasta. Tästä kokonaishinnasta suoranaisesta globaalista joukkomurhasta vastuun kantavat kaikki teollisuusmaat, jotka eivät ole suostuneet hyväksymään uusia kehityksen rahoitusjärjestelmiä. Monet ajattelijat ja kansalaisliikkeet ovat tuoneet vuosikymmenien ajan esiin, että ihmiskunnan on korkea aika astua vaiheeseen, jossa muotoillaan aidosti globaaleja, toimintaan aidosti sitovia ja velvoittavia kehityspäämääriä. Puoli vuosisataa kehityksen epäonnistumisia ja rahoituksen surkeaa tehottomuutta riittää. Kehityspäämääriä ja - tavoitteita on tehtävä sitoviksi sekä otettava niiden toteuttamiseen tarvittavia rahoitusmenetelmiä. Vuosituhattavoitteiden saavuttamisen epäonnistumisen on viimeistään käännettävä maailman päättäjien ja kansalaisten päät. Mielipiteen esittäjä saa usein kyynikoilta vastaansa kaksi kovaa realiteettia. Ensimmäinen näistä kuuluu, että yhteisten kehityspäämäärien saavuttamiseen ei ole kerättävissä tarpeeksi rahoitusta. Toinen taas on se, että ei ole olemassa kansainvälisiä julkisia ja poliittisia instituutioita, jotka voisivat sitouttaa toimimaan tiettyjen päämäärien puolesta ja vaikka olisikin, eivät nämä voi toimia ainakaan demokraattisesti. Niinpä niin. Nämä realiteetit tulevat vastaan niille, joille rahoitus tarkoittaa vain valtioihin tai heilahteleviin rahoitusmarkkinoihin sidottuja keinoja luvun globalisoituvassa taloudessa niin yksityisen kuin julkisenkin rahoituksen mahdollisuudet ja tekniikat ovat muuttuneet. Rahoituksen uudet tuulet mahdollistavat nykymaailmaan sopivat ratkaisut kehityspäämäärien saavuttamiseksi. Uudenlaisen julkisrahoituksen ei tarvitse olla vahvasti sidottua valtioihin tai julkiseen omistukseen, eikä valtioita tarvita kuin välikappaleiksi rahoitusmuotojen demokraattisessa hallinnassa. Myös rahoitusmarkkinoiden toimintaa voidaan ohjata tukemaan kehityspäämääriä. Globaalien järjestelmien rakentaminen on kiinni vain tahdosta. Valtiot olivat innovatiivinen ympäristö uusille yhteiskunnallisille mekanismeille vajaat kaksisataa vuotta sitten. On aika katsoa tulevaisuuteen, ei menneisyyteen. Uudet rahoituskeinot voivat kerätä tai ohjata tarpeeksi resursseja globaalien päämäärien saavuttamiseksi. Uudet rahoituskeinot myös avaavat mahdollisuuksia globaalin demokratian kehitykseen ja toteutukseen. Globaalia demokratiaa ei pidä samaistaa vain maailmanlaajuisiin päätöksentekomenetelmiin. Demokratiassa 11
11 voi olla esimerkiksi kyse autonomisista itsemääräämisoikeuksista, kaikkien mahdollisuuksista osallistua tai kaikkien tasa-arvoisesta osallistumisesta päätöksentekoon. Rahoituksessa monet demokratian muodot ovat mahdollisia toteuttaa. Yhteistä demokratian eri muodoille on aina yksi seikka: demokratiassa kaikki vaihtoehdot ovat mahdollisia. Kehitysrahoituksessa demokratia tarkoittaa ennen kaikkea sitä, että minkään rahoituslaitoksen tai -mekanismin itseisarvoinen perustaminen ei riitä, sen toimintaa on valvottava ja arvioitava sekä toimintaperiaatteita aina tarvittaessa muutettava. Kehityspäämäärien tulee olla jatkuvassa keskustelussa. Kansalaisten on oltava jatkuvasti valppaana ja osallistuttava keskusteluun yhteisestä tulevaisuudestamme. Tämä on demokratian ennakkoedellytys ja elinehto. Siinä missä rahoituksen keinot ja olosuhteet ovat muuttuneet, yksi asia ei ole viime vuosikymmeninä muuttunut: ihmiskunnalla on yhteisiä haasteita ja velvoitteita, joiden täyttämiseen tarvitaan kaikkien osallistumista. Köyhyyden tuottama yhteiskunnallinen rauhattomuus ja ilmastonmuutoksen kaltaiset globaalit ympäristökysymykset ovat parhaita esimerkkejä tällaisista velvollisuuksista. Mikäli kestävät globaalit kehityspäämäärät halutaan saavuttaa, tarvitaan kehityksen kestävään rahoitukseen 2000-luvulle soveltuvaa globaalia demokratiaa. Ei vain satunnaista hyväntekeväisyyttä satunnaisiin päämääriin. Kädessäsi pitämän kirjan tarkoituksena on tarjota kattava tietopaketti kehityksen kestävän rahoituksen periaatteiden ymmärtämisen lisäämiseksi. Kaikki epäilemättä kokevat demokratian ja maapallon tärkeiksi asioiksi, mutta monilla voi mennä sormi suuhun kuullessaan sanan rahoitus. Rahoitus tarkoittaa maailman resurssien jakamista ja kaikkia siihen liittyviä kysymyksiä, ei vain pörssikursseja ja harjaantumattoman korvaan käsittämättömältä kuulostavia talousuutisia televisiossa. Tietopaketin tarkoitus on tehdä rahoituksen maailma helpommin lähestyttäväksi kaikille kehityksestä kiinnostuneille kansalaisille. Rahoituksesta tai kehityskysymyksistä jo jotain tietäville teos antaa välineitä ymmärtää entistä paremmin rahoituksen tapojen soveltuvuutta erilaisiin kehityspäämääriin. Rahoitusta ja kehitysrahoitusta tunteville sekä kehityspolitiikan tarmokkaille pohtijoille kirja tarjoaa muistutuksen siitä, että kaikki rahoitustoiminta ei aina välttämättä tue toivottua kehitystä. Kirjassa kartoitetaan kansalaisjärjestöjen ja tutkijoiden esittämien uusien kehitysrahoitusaloitteiden sekä vanhojen rahoitusmuotojen soveltuvuutta globaalien kehityspäämäärien rahoittamiseksi. Samalla tuodaan esiin ehdotuksia maailmantalouden rakenteiden 12
12 uudistamiseksi, jotta ne voisivat toimia demokraattisina, tehokkaina ja oikeudenmukaisina kehyksinä yhteisen kehityksen saavuttamiseksi. Koska rahoituksen tekniikat ovat muuttuneet viime vuosikymmeninä, on kirjassa hyvin monenlaista asiasisältöä. Kehitysrahoituksen vanhat rajaukset ja rajoitukset venyvät ja paukkuvat kirjan käsittelytavassa. Kirjan ensimmäinen luku käsittelee rahoitusta. Luvussa käsitellään yleisesti rahoituksen ja erityisesti kehitysrahoituksen periaatteita ja tekniikoita laaja-alaisesti. Toinen luku käsittelee kehitystä. Luvun keskipisteessä ovat kehityksen määritteleminen, kokemukset kehitysrahoittajan toiminnasta sekä kaksi merkittävää kehityksen nykykeskustelua. Kirjan kolmas luku pohtii sitä, millä tavalla kehityksen rahoituksesta voitaisiin tehdä kestävää. Neljännessä ja viimeisessä luvussa tiivistetään kirjan sisältö johtopäätöksiksi. Toivon suuresti, että tämän käsikirjaa etäisesti muistuttavan teoksen lukemisen jälkeen entistä useammalla on tahtoa ottaa maailman kehitys omaksi asiakseen. Yhteisen kehityksen määrittelemiseen ja sen saavuttamiseen tarvitaan maailman kaikkia kansalaisia. Kestävä rahoitusjärjestelmä ei synny ilman laajaa kansalaistukea ja kansalaisten aloitteellisuutta. Kirjaa ei olisi olemassa ilman ulkoasianministeriön Attacille myöntämää kehitysyhteistyön tiedotustukea. Ulkoasiainministeriön ohella olen kiitollisuudenvelassa monille kirjan laatimisprosessissa mukana olleille henkilöille. Aina yhtä tarmokas Hanna Kuusela ansaitsee lämpimät erityiskiitokset sisällöllisistä kommenteista ja tekstin jalostamisesta painokelpoiseen muotoon. Otto Bruun, Teppo Eskelinen ja Matti Ylönen saavat osakseen valtavat kiitokset erittäin hyödyllisistä kommenteista kirjan laatimisen eri vaiheissa. Heikki Patomäen ja Mika Rönkön panos kirjan suunnitteluvaiheessa on korvaamaton. Lopuksi kiitän vielä Konsta Huuskoa kärsivällisyydestä teoksen ulkoasua koskevan kommenttivyöryn käsittelemisessä. Jyväskylässä Ville-Pekka Sorsa 13
13 1. Kansainvälinen rahoitusjärjestelmä ja kehitysrahoitus Puhuttaessa kehitysrahoituksesta kiinnittyy huomio luonnollisesti sanoihin kehitys ja rahoitus. Tässä luvussa keskitytään rahoitukseen, seuraavassa taas kehitykseen. Rahoituksella tarkoitetaan ihmiskunnan aivan kaikkien materiaalisten resurssien jakamista eri toimijoiden kesken erilaisilla aikaperspektiiveillä. Rahoitus tapahtuu erilaisten instituutioiden, eli toisin sanoen vakiintuneiden pelisääntöjen ja rakenteiden puitteissa, joissa toimijat vaihtavat varallisuuden lisäksi muun muassa riskejä.2 Markkinataloudessa rahoitus tarkoittaa rahoituksen jakamista yhden sosiaalisen toimintatavan, eli markkinoiden kautta, mutta myös kaiken markkinoilta rahalla saatavan hankkimisen mahdollisuuksista. Rahoitus on siis modernin talouden ja yhteiskunnan ytimessä. Sitä täytyy tarkastella hyvin monesta näkökulmasta, jotta voitaisiin ymmärtää kehitysrahoitusta erityisenä rahoituksen lajina puhumattakaan uusien, innovatiivisten rahoitusmekanismien luonteesta. Tämän luvun tarkoituksena on tarjota lukijalle johdanto siihen, mitä on rahoitus ja millainen rooli rahoituksella yleensä ja kehitysrahoituksella erityisesti on maailmanyhteisössämme. Jo ennen rahoituksen perusteiden esittelyä on esiteltävä muutama peruskäsite. Rahoitustoiminnassa on aina mukana resursseja tarjoava rahoittaja, resursseja johonkin tarkoitukseen tarvitseva tai pyytävä rahoitettava sekä rahoituksen ennalta määriteltyjä tai tilannekohtaisesti sovittuja ehtoja, periaatteita ja toimintatapoja. Kaikelle rahoitukselle on yhteistä se, että sitä käytetään jonkinlaisten päämäärien saavuttamiseen. Nämä päämäärät voivat olla määrittelijästä riippuen esimerkiksi voittoon tähtäävän liiketoiminnan 14
14 perustamista, julkisten palveluiden järjestämistä, rahan lahjoittamista apurahoina tutkijoille tai taiteilijoille heidän työhönsä, tai vaikkapa kaivon rakentamista johonkin kylään. Rahoitus, josta kehitysrahoituksen yhteydessä puhutaan, kanavoituu jotain tuottavaan toimintaan. Se ei ole resursseja talouden kierrosta poistavaa kulutusta. 3 Rahoitukseen tarvittava pääoma on syntynyt säästämisestä jonkun on täytynyt kerätä ja säästää resursseja, jotta niitä pystyisi siirtämään eteenpäin muille niitä tarvitseville. Pääoman käyttökohteiden päättämisessä on kyse sijoituksista. Näitä kutsutaan investoinneiksi, kun pääomaa sijoitetaan arvopaperien sijaan suoraan taloudellisesti tuottavaan toimintaan, kuten vaikkapa tehtaan perustamiseen. 15
15 1.1. Rahoituksen lyhyt oppimäärä Rahoitusta voidaan lajitella eri tyyppeihin monilla eri perusteilla. Tärkein peruste on se, mitä rahoituksella tuotetaan ja kuka tuotettavaa toimintaa rahoittaa. Julkinen ja yksityinen rahoitus ovat perinteisesti olleet hyvin erilaisia rahoituksen muotoja teollisuusmaissa. Julkisessa rahoituksessa on kyse niin sanottujen julkishyödykkeiden rahoittamisesta ja ylläpidosta sekä julkisista investoinneista. Näistä saatavat tuotot eivät ole välttämättä mitattavissa rahallisena hyötynä. Julkishyödykkeet voivat olla julkisia palveluita (esim. terveydenhuolto), erilaisia yhteiskunnallisia rakenteita (esim. oikeusjärjestelmä, markkinat, tie- ja viemäriverkko) tai vaikkapa sosiaalivakuutuksia ja tulonsiirtoja (esim. eläkkeet, lapsilisät). Sanalla julkishyödyke viitataan laajasti lähes kaikkiin yhteisön yhteisesti tuottamiin ja nauttimiin asioihin. Julkisessa rahoituksessa on kyse varojen keräämistä tavoista julkishyödykkeiden tarjoamisen ja julkisten velvoitteiden kantamisen rahoittamiseksi. Keskustelussa julkisrahoituksesta ovat mukana vain päämäärät, käytettävissä olevat resurssit ja resurssien keräämisen tekniikat. Neljäs keskustelu olisi se, miten velvoitteet toteutetaan. Aihetta on mahdotonta ja mieletöntä käsitellä lyhyessä tilassa kattavasti. Lähes jokaiseen kehityspäämäärään liittyy omat tuhansien artikkelien ja kirjojen muodostama teoreettinen keskustelunsa satojen miljoonien ihmisten käytännön kokemuksista nyt vielä puhumattakaan. Näin ollen aihetta vain sivutaan kehityskeskustelujen lomassa. Toisin kuin julkisessa rahoituksessa, yksityisessä rahoituksessa rahoitus ei ole selvästi määriteltävissä, vaan riippuu tilannekohtaisesti toimijoista ja heidän intresseistään. Yhteistä kaikelle yksityiselle rahoitukselle lienee vain se, että rahoitusta tarvitaan, kun pääomaa ei ole 16
16 tarpeeksi saatavilla välttämättömän tai halutun toimen toteuttamiseen. Yksityisen sektorin rahoitustoimintaa määritellään ja säännellään eri tavoin riippuen rahoituksen tarkoitusperistä. Erilaisilla yksityisillä rahoitustoiminnoilla on erilaiset pelisäännöt niiden päämäärien mukaan. Tyypillisin yksityisen rahoituksen muoto, eli liiketoiminnallinen rahoitus perustuu siihen, että rahoitustoiminnalla pyritään saavuttamaan taloudellista voittoa. Liiketoiminnallinen rahoitus on eräs keskeisimmistä rahoituksen lähteistä. Toiminnan kustannukset ovat madaltuneet vuosikymmenten aikana ja tietoliikenneteknologian kehitys on mahdollistanut maailmanlaajuisen yksityisen rahoitusjärjestelmän synnyn. Liiketoiminnallinen rahoitustoiminta on volyymiltään valtavaa. Palaamme aiheeseen useita kertoja kirjan varrella. Yksityisen rahoituksen piiriin kuuluvat liiketaloudellisten toimijoiden lisäksi erilaiset säätiöt ja muut hyväntekeväisyyslaitokset, jotka ovat nykyään entistä enemmän mukana myös kehityksen rahoituksessa. Rahoitus tapahtuu tällöin ilman rahallisen voiton tavoittelua. Hyvänt ekeväisyyslaitoksien kohdalla lainsäädännöt ja tarkemmat määritelmät vaihtelevat maittain runsaasti. Pääoma ja velka Rahoitusta voidaan lajitella myös sen ehtojen mukaan. Eri osapuolet joko neuvottelevat tilannekohtaisesti rahoituksen ehdoista tai sitten ne ovat ennalta määrättyjä. Ne liittyvät rahoituksen kestoon, sen hintaan ja maksuaikatauluihin. 4 Jokaisella rahoitusvälineellä on sille tyypilliset ehtonsa. Tässä yhteydessä esitellään lähinnä kehitysrahoituksessa ilmeneviä instrumentteja ja ehtoja, sillä pelkästään kaikkien teollisuusmaissa esiintyvien rahoitusinstrumenttien yksityiskohtaiseen esittelyyn saisi helposti kulumaan kokonaisen tietokirjasarjan. Merkittävä rahoituslajeja erotteleva ehto on se, kuka kantaa rahoitukseen liittyvät riskit. Rahoitus voidaan jakaa kahteen eri luokkaan: oman pääoman ehtoiseen rahoitukseen (esimerkiksi osakkeet) ja vieraan pääoman ehtoiseen rahoitukseen (velka). Karkeasti ottaen oman pääoman ehtoinen rahoitus tarkoittaa sitä, että rahoitettava tarjoaa osuuksia rahoitettavalla toiminnalla saavutetuista voitoista tai hyödyistä tietyllä hinnalla. Rahoittaja kantaa tällöin niin sanotut rahoitukselliset riskit mahdollisista epäonnistumisista tai tappioista. Osakkeiden liikkeelle laittaminen on tutuin esimerkki oman pääoman ehtoisesta rahoituksesta. Kehitysrahoituksessa oman pääoman ehtoista rahoitusta ei ole juuri käytetty, mutta ehdotuksia tämänsuuntaiseen rahoitukseen on esitetty. 5 17
17 Vieraan pääoman ehtoinen rahoitus tarkoittaa sitä, että joku tarjoaa rahoitusta tietyillä, mahdollisesti muuttuvilla ehdoilla, joihin rahoitettavan on sopeuduttava ja jonka riskit hänen on kannettava saadakseen rahoitusta. Perinteinen esimerkki on pankkilaina. Vanhaa sanontaa mukaillen voidaan sanoa, että tuhannen euron laina on lainanottajan ongelma, mutta miljoonan euron laina on jo pankin ongelma. Lainaustoiminta on tuttua lähes jokaiselle teollisuusmaassa asuvalle ihmiselle asunto- ja opintolainojen myötä. Ellei muuten, niin viimeistään pankkien mainosten kautta. Pääoman ja velan avulla tapahtuva rahoituksen jakaminen ei tänä päivänä vaadi henkilökohtaisia siteitä, vaan rahoitus on suhteellisen vapaasti vaihdettavissa ja siirrettävissä. Pääomasta on muodostettu vaihdettavissa olevia arvopapereita ja perustettu pörssejä näiden ostoon ja myyntiin. Yritykset saavat haluamansa määrän rahaa listautumisellaan pörssiin, eli myymällä arvopaperinsa jälkimarkkinoille itse määrittelemäänsä hintaan. Arvopaperit vaihtavat pörssissä omistajaa vaihtelevin hinnoin. Osakekurssit määrittelevät nimellisesti yritysten arvon eli sen, paljonko oikeus yhtiön vallankäyttöön maksaa. Pörssien ansiosta osakkeet saa helpommin vaihdetuksi kunkin kannalta sopivilla aikaväleillä. Toisaalta ne edistävät rahoittajien ja rahoitettavien välisen suhteen muuttumista abstraktimmaksi ja siten mahdollistavat esimerkiksi kohtuuttoman tuoton vaatimisen tai tyhjien tuottolupausten antamisen. Myös lainasitoumukset voivat olla siirrettävissä kenelle tahansa. Tällöin puhutaan joukkovelkakirjosta, joita myydään monien muiden arvopaperien tavoin pörsseissä. Joukkovelkakirjat ovat joko korkoa tuottavia tai osakesidonnaisia lainoja. Niitä laskevat liikkeeseen useimmiten valtiot ja yritykset. Kun asiaa tarkastellaan koko maapallon tasolla, käytännössä katsoen kuka tai mikä organisaatio tahansa voi laskea liikkeelle velkakirjoja. Korkoa tuottavista joukkovelkakirjoista tutuimpia ovat valtioiden liikkeelle laittamat obligaatiot. Kansainväliset rahoitusmarkkinat Rahoitusmarkkinat tarkoittavat kokonaisvaltaista kaupankäynnin tyyssijaa, jossa on omat toimijansa, pelisääntönsä, vaihdon välineensä ja muut vastaavat piirteet. Rahoitusmarkkinoiden kaupanteon paikka on tietoliikenneteknologian vuoksi hyvin toisenlainen kuin torin kaltaiset perinteiset markkinat. On luontevampaa puhua kokonaisesta rahoitusjärjestelmästä. Modernin liiketoiminnallisen rahoitusjärjestelmän osat ovat markkinapaikat (eli pörssit), välittäjät, palveluyritykset ja muut 18
18 välitysinstituutiot. BKT valuuttareservit miinus kulta velkakirjat pääomaa osakemarkkinoilla julkinen yksityinen yhteensä kaupalliset pankkitalletukset velkakirjat, arvopaperit ja pankkitalletukset yhteensä velkakirjat, arvopaperit ja pankkitalletukset yhteensä, osuus BKT:sta Maailma 44, , , , , , , , EU 12, , , , , , , Euroalue 9, , , , , , , Pohjois- Amerikka 13, , , , , , , Kanada 1, , , , , Yhdysvallat 12, , , , , , , Japani 4, , , , , , , Kehittyvät taloudet 11, , , , , , , , Taulukko 1.1. Rahoituslajien jakautuminen alueittain vuonna Lähde: IMF Global Financial Stability Report 2006 Käytännössä katsoen kansainväliset rahoitusmarkkinat ovat sopimusmarkkinoita, jotka muodostuvat kymmenistä tuhansista tietokoneista, tietojärjestelmistä ja tietoliikenneyhteyksistä eri keskusten välillä. Pääoma siis siirtyy napin painalluksella tuhansia kilometrejä sekunnin murto-osassa. Kauppaa ei käydä vain yhdeksästä viiteen auki olevissa pörsseissä, vaan myös 24 tuntia päivässä avoimilla, sähköisillä OTC-markkinoilla. Kahdenvälisiä OTC-markkinoita ei säännellä keskitettyjen pörssien tavoin, vaan niiden kohdalla käytetään erityyppisiä sääntelykeinoja. Markkinat viittaavat aina siihen, että niillä myydään tiettyä tuotetta, rahoitusmarkkinoiden kohdalla rahaa itseään. Rahoitusmarkkinat ovat osa pääomamarkkinoita, joilla käydään rahoituksen lisäksi kauppaa asunto-omistuksista aina tehtaisiin saakka. Rahoitusmarkkinat voidaan jakaa arvopaperimarkkinoihin ja rahamarkkinoihin. 6 Arvopaperimarkkinoilla käydään kauppaa joukkovelkakirjoilla, osakkeilla ja vastaavilla maksusitoumuksia sisältävillä arvopapereilla sekä erilaisilla johdannaisilla. Rahamarkkinoilla kauppaa käydään valuutoilla, pankkitalletuksilla ja pankkilainoilla, eli maksusitoumusten sijaan käteisellä rahalla itsellään. Kauppaa käydään markkinoilla erilaisten välittäjien avulla. Nämä välittäjät voivat olla rahoitusalan yrityksiä, pörssimeklareita ja muita vastaavia tahoja. Myös kaikki sijoitustoimintaa harjoittavat rahastot ovat markkinoilla välittäjätahoja. Rahoitusmarkkinoihin varallisuuden vaihdon tapana liittyy yksi 19
19 Tekstilaatikko 1: Johdannaiset Rahoituksen kaksi päälajia ja rahoitusmarkkinoiden keskeistä tuotetta ovat pääoma ja velka. Rahoitusmarkkinoilla myydään näiden lisäksi myös kolmatta tuotetta, niin sanottuja johdannaisia. Johdannaiset eivät itsessään ole maksusitoumuksia, vaan maksullisia oikeuksia maksusitoumuksia sisältäviin arvopapereihin tietyillä hinnoilla. Johdannaiset ovat siis sopimuksia, joissa määritellään, milloin, millainen määrä ja millä hinnalla arvopapereita on ostettavissa. Johdannaiset ovat riskienhallinnan välineitä, joiden avulla sijoittajat voivat puskuroida arvopaperien hintavaihteluiden riskejä. Riskienhallinta tarkoittaa tässä yhteydessä sitä, että sijoittaja haluaa varmistaa saavansa tietyn verran rahaa tiettynä ajankohtana sijoituksistaan. Tämä ei päde ainoastaan sijoitustoimintaan. Yritykset voivat esimerkiksi turvata johdannaisilla tietyt valuuttakurssit yrityksen käymää ulkomaankauppaa varten. Sijoitustoiminnassa varsinkin suuret sijoittajat hyötyvät johdannaisten mahdollistamasta tuottojen ennakoitavuudesta. Rahoitusjohdannaisten kaupankäynti alkoi vuonna 1972 valuuttajohdannaisilla. Osakejohdannaisten pörssikauppa alkoi Philadelphian pörssissä vuonna 1982, velkakirjajohdannaisten kuusi vuotta myöhemmin. Rahoitusjohdannaisia on olemassa pääasiallisesti kolmenlaisia. Optiot ovat oikeuksia ostaa tai myydä tiettyä tuotetta (valuutta, osake jne.) ennalta määritellyllä hinnalla sovitun aikavälin sisällä. Optiot eivät velvoita tekemään kauppaa. Optioiden avulla sijoittaja voi odottaa esimerkiksi osakkeen sopivaa hintakehitystä. Mikäli osakekurssit menevät ei-toivottuun suuntaan, voi sijoittaja aina ostaa tai myydä osakkeet optioiden määrittelemään hintaan. Mikäli osakekurssit menevät toivottuun suuntaan, voidaan osakkeet vaihtaa sijoittajan kannalta edullisella markkinahinnalla. Futuurit puolestaan sitovat kaupan molemmat osapuolet tekemään kaupan määritellyllä hinnalla tiettynä ajankohtana. Futuuri on ikään kuin optio, joka sisältää velvoitteen kaupan tekemiseen. On huomattava, että tällaisia sopimuksia voidaan tehdä myös kahdenvälisesti ostajan ja myyjän kesken. Futuurit poikkeavat kahdenvälisesti vaihdetuista termiineistä siinä, että ne ovat viranomaisten sääntelemiä ja niillä käydään kauppaa keskitetysti. Swapit puolestaan ovat sopimuksia, jotka määrittelevät kaupan osapuolien maksuaikataulun. Esimerkiksi suomalainen yritys voi saada helposti euromääräistä lainaa, vaikka se haluaisi lainata Ison-Britannian puntaa. Brittiyrityksen tilanne voi olla juuri päinvastainen. Swap-sopimus mahdollistaa sen, että yritykset vaihtavat hallussaan pitämänsä valuutan kaupankäynnissä tarvitsemaansa valuuttaan väliaikaisesti. Ironista kyllä, riskienhallintaan tarkoitetut johdannaiset synnyttävät maailmantalouden mahdollisesti suurimmat riskit. Kuten Kavaljit Singh asian ilmaisee, ovat johdannaiset kauppiaan unelma, sääntelijän painajainen. Johdannaiskaupassa käydään kauppaa ainoastaan erilaisten hyödykkeiden kaupankäyntiin sisältyvillä riskeillä, ei itse hyödykkeillä. Tässä kaupassa ei ole olemassa etäisyyksiä tai rajoja, saati sitten minkäänlaisia velvoitteita varsinaista sijoituskohdetta kohtaan. Merkittävin osa kaupasta käydään sähköisillä, kahdenvälisillä, niin sanotuilla over-the-counter (OTC) -markkinoilla. Koska OTC-kaupalle ei ole olemassa selkeitä pelisääntöjä, toisin kuin pörsseissä 20
20 käytävälle johdannaiskaupalle, ovat OTC-markkinoilta ostetut johdannaiset hyvin riskialttiita luvulta lähtien on markkinoita vaivannut johdannaisten johdannaiset -syndrooma, jossa erilaisten johdannaisien ja niiden johdannaisien (ja niiden johdannaisien ja niin edelleen) luomisessa rajana on ollut vain mielikuvitus. Johdannaiskauppaa ei ole käytetty riskienhallinnan välineiden markkinoina, vaan tyhjästä tempaistujen pikavoittojen tekemisen ja rahanpesun tyyssijana. Uusia johdannaisia on ollut lähes mahdotonta säännellä. Johdannaisten sääntelykeinojen löytäminen on yksi 2000-luvun alun keskeisiä haasteita. Johdannaisten synnyttämät maailmantaloudelliset riskit voidaan jakaa yrityskohtaisiin riskeihin ja järjestelmätason riskeihin. Useimmiten yritykset hankkivat johdannaisia lainarahalla. Pienikin nopea muutos korkotasossa, osakekursseissa tai valuuttakursseissa voi tuottaa massiiviset tappiot. Mikäli yritys sattuu olemaan keskeisessä roolissa rahoitusjärjestelmässä, eli esimerkiksi rahoitusalan yritys tai Enronin kaltainen valtavan osakekannan yritys, leviävät riskit järjestelmätasolle. Jatkuva spekulatiivinen johdannaiskauppa lisää järjestelmätason romahduksen riskiä. Johdannaiskaupalla oli keskeinen rooli vuoden 1987 New Yorkin pörssiromahduksen, Black Mondayn, synnyssä vain rankimman esimerkin mainitakseni. Tämän järjestelmätason ongelman ratkaiseminen vaatii järjestelmätason laadullista analyysia yksittäisten toimijoiden päätöksenteossa. Nykyään käytetyt riskienhallinnan mallinnuskeinot eivät tähän kykene. Riskin rahoituksellistaminen vain omia valintoja koskevien matemaattisiin kaavoihin on ollut poliittinen, maailmantalouden epävakautta lisännyt kehityskulku. Lähde: Singh (2000, 24-31) merkittävä erityispiirre. Tämä piirre on riskin ja tuoton samaistaminen toisiinsa: mitä luotettavampi rahoitettava on, sitä pienempi rahoituksen hinta on. Riskit ovat siis rahoituksellistettu. Ne ovat irrotettu muusta kulttuurista ja asetettu matemaattisten kaavojen ja mallien ominaisuuksiksi sosiaalisten riskien sijaan. Investointipankki JP Morgan otti vuonna 1987 ensimmäisenä käyttöönsä Value-at-Risk -analyysimenetelmän, minkä jälkeen riskin ja tuoton yhtenevyyteen perustuvasta menetelmästä tuli riskienhallinnan valtavirtainen tapa. Menetelmä peittää todelliset yhteiskunnalliset riskit pois näkyvistä: Aasian talouskriisi ja useat yritysskandaali ovat näistä erinomaisia esimerkkejä. 7 Rahoituksen lähteet Voidakseen olla rahoittaja, täytyy tietenkin olla resursseja toimintaan. Julkinen rahoitus perustuu verotukseen ja maksuihin. Perinteisesti julkinen rahoitus on parhaiten kiteytynyt verotuksessa. Valtio tai jokin muu julkinen elin (kunta, osavaltio tms.) kerää veroja monista taloudellisista 21
Valuutanvaihto- vero
Valuutanvaihtovero Valuutanvaihtoverolla voitaisiin kerätä vuosittain kymmeniä miljardeja euroja demokraattisesti sovittuihin globaaleihin käyttökohteisiin. Samalla vero sääntelisi ja vakauttaisi maailmantaloutta.
SÄÄTIÖIDEN MERKITYKSESTÄ YHTEISKUNNASSA LIISA SUVIKUMPU SÄÄTIÖIDEN JA RAHASTOJEN NEUVOTTELUKUNTA
SÄÄTIÖIDEN MERKITYKSESTÄ YHTEISKUNNASSA LIISA SUVIKUMPU SÄÄTIÖIDEN JA RAHASTOJEN NEUVOTTELUKUNTA SISÄLTÖJÄ, EI VAIN VÄLINEITÄ SISÄLTÖJÄ, EI VAIN VÄLINEITÄ Säätiölakiuudistuksen tarkoituksena oli VAHVISTAA